ข้อมูลจากศูนย์วิจัยกรุงศรี เกี่ยวกับอุตสาหกรรมรถยนต์ได้กล่าวถึงการเป็นดีทรอยต์แห่งเอเชียของไทยว่า มาจากอะไร
1. ตลาดที่มีขนาดใหญ่
2. เป็นประเทศที่มีปริมาณนิกเกิลสำรองมากถึง 24%
3. การลงทุนของบริษัทรถยนต์ข้ามชาติในไทยเพิ่มขึ้นหลังจากการลงนาม Plaza Accord ปี 2530
4. ความต้องการซื้อที่กลับมาเท่ากับช่วงก่อนเกิด Covid-19
คำตอบที่ถูกต้องคือ 3.  เพราะว่า เพราะข้อมูลจากศูนย์วิจัยกรุงศรี เกี่ยวกับอุตสาหกรรมรถยนต์ได้กล่าวถึงการเป็นดีทรอยต์แห่งเอเชียของไทยว่า มาจากการลงทุนของบริษัทรถยนต์ข้ามชาติในไทยเพิ่มขึ้นหลังจากการลงนาม Plaza Accord ปี 2530 โดยส่วนใหญ่เป็นค่ายรถยนต์สัญชาติญี่ปุ่นที่เผชิญภาวะเงินเยนแข็งค่า ทำให้ลดทอนความสามารถในการแข่งขันของฐานผลิตรถยนต์ในญี่ปุ่น

ประกอบกับหลังเกิดวิกฤตเศรษฐกิจปี 2540 รัฐบาลไทยมีนโยบายผ่อนปรนให้ต่างชาติเข้ามาถือหุ้นในกิจการไทย พร้อมทั้งกำหนดแผนพัฒนาอุตสาหกรรมยานยนต์ของประเทศ และสนับสนุนการลงทุนผลิตเพื่อส่งออก โดยมีเป้าหมายให้ไทยเป็นศูนย์กลางการผลิตรถยนต์ของภูมิภาคเอเชีย (Detroit of Asia) ส่งผลให้อุตสาหกรรมรถยนต์มีการพัฒนาอย่างต่อเนื่อง สะท้อนจากปริมาณการผลิตรถยนต์เพิ่มขึ้นจาก 0.36 ล้านคันในปี 2540 เป็น 1.88 ล้านคันในปี 2565 หรือขยายตัวเฉลี่ย 9.8% ต่อปีนับตั้งแต่ปี 2550 เป็นต้นมา

อีกทั้งยังพบว่า การผลิตรถยนต์เพื่อส่งออกเพิ่มขึ้นต่อเนื่อง ทำให้โครงสร้างตลาดรถยนต์เปลี่ยนจากผลิตเพื่อใช้ในประเทศเป็นผลิตเพื่อส่งออก (เฉลี่ยปี 2550-2565 อัตราส่วนผลิตเพื่อจำหน่ายในประเทศ 48% ต่อการผลิตเพื่อส่งออก 52%)